Saatekülaline palvetab riigijuhtide eest ja nende elu muutub.
Ole samuti muutusteks valmis.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervendamisimed on tõelised?
Sid Roth on 35 aastat uurinud kummalist üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Minu külaline on hämmastav.
Kui ma teda ise ei tunneks, tunduks järgnev uskumatu.
Tal on teenistused, milles osaleb 4 miljonit inimest.
Miks nad tulevad?
Neid tõmbavad imed ja tunnustähed, mis seal aset leiavad.
Peter Gammons, meil mõlemal on vist raske ette kujutada
4 miljonit inimest teenistustel.
See on imeline! Mõnikord näib toimuv tõesti uskumatu.
Olen neil teenistustel olnud, aga kas tõesti
tuhanded neist saavad terveks?
Jah. Küsisin, kui paljud said terveks Brasiilias
toimunud ärkamiskoosolekutel. Selgus, et nädala jooksul
tervenes 18 000 inimest.
10 000-d võtsid Kristuse vastu.
Näitame ka teile neid teenistusi.
Vaadake, kuidas reageerib enne ja pärast tervenemist
keegi, kes on pime või kurt, ja lausa kurttumm laps.
Vaatame seda teenistust.
6-aastane tüdruk sünnist saadik kurttumm
Täiesti pime naine näeb nüüd parema silmaga väga hästi
14 aastat kurt naine
Naine, kes oli 14 aastat kurt ...kuuleb nüüd väga hästi
Kahju, et ma ei saanud seal olla.
Jah. Suurim õnnistus on see, kui lapsed saavad terveks.
Näiteks kui sünnist saadik kurttumm laps või pime laps
saab Kristuse väe läbi terveks.
Jeesus on sama eile, täna ja igavesti.
37 aastase teenistuse jooksul on olnud ka soovi alla anda.
Eriti siis, kui on kimbutanud rahalised raskused.
See soov kaob, kui näen väikest last,
kes saab terveks ja keda Jumala vägi puudutab.
Jumala kutse ei lase peatuda.
Kui Jeremia ütles, et ta ei taha enam rääkida Jumala nimel,
siis oli ta südames nagu põletav tuli, suletud ta luudesse.
Soovin, et just sina oleksid mu pere õpetaja imede valdkonnas.
Usun, et see saade muudab su elu.
Mis juhtus 1976. a?
Olid alles noor kristlane ning teel teenistusele.
Korraga peatub sinu kõrval üks takso.
Mida naine ütles? - Peter.
Ta justkui teadis, kes ma olen.
Mina polnud teda kunagi näinud.
Küsisin: "Kas me oleme tuttavad?"
"Ei. Jumal saatis mu, et sulle sõnum edastada.
Sa pead Tema sõna ja tervendava väe maailma viima."
Kui vana sa olid siis?
Arvan, et 16.
Mida sa mõtlesid? Oli see inimene?
Ta tundus kummaline.
Olin liiga noor, et juba jutlustaja olla.
Küsisin: "Kas tulete teenistusele?"
Ta vastas: "Ei. Tõin vaid sulle sõnumi Jumalalt.
Võtsin selleks takso, sest mul endal autot ei ole.
Nüüd on mul aeg minna."
See kõik tundus nii imelik.
Mis teenistusel juhtus?
Istusin rahva seas, kohal oli umbes 250 inimest.
Jutlustaja nimi oli Edgar Webb.
Tema teenistus Incredible Miracles oli mulle tuttav.
Ma aga ei teadnud, et Jumal oli käskinud tal
sel õhtul oma võidmise edasi anda.
Kõik laulsid vana kaunist hümni:
"Auline Jumal, kelle teod on suured."
Äkki hüüdis ta: "Stopp!" Kõik olid imestunud.
Ta näitas käega minule ja lausus: "Poiss, tule siia!"
Olin ehmunud. Kas tõesti mina? Jah, kinnitasid teised.
Kas teenistusel oli palju rahvast?
Umbes 250 kuni 300 inimest.
Ta poleks pruukinud sind valida.
Tundsin Jumalat siis veel vähe. Arvasin, et olen eksinud ja
nüüd kuulevad sellest kõik.
Inimeste sõnul olin näost valge nagu lubi.
Ta pani käed mu peale ja prohveteeris.
See oli täpselt sama: "Sa viid mu tervendava sõna ja väe maailma."
Sama, mida ütles naine taksos. - Sama.
Kukkusin Jumala väe all pikali umbes viis korda.
Proovisin üles tõusta, aga kukkusin Jumala väe all uuesti.
Kas jutlustajal oli hea sõna? - Ta ei jutlustanudki.
Luges lihtsalt ühe luuletuse ja lahkus.
Lahkus? - Jah.
Jaa. Ta isegi ei teeninud inimesi, kuigi nad ootasid seda.
Siis tuli minu juurde üks väga suur mees.
Ta küsis: "Kas paluksid mu eest, et saaksin Püha Vaimuga täidetud?"
Otsisin jutlustajat, sest ma ei osanud inimeste eest palvetada.
Mees ütles: "Mitte tema, vaid sina. Sina said prohvetliku sõnumi."
Palusin: "Issand, tervenda teda."
Kui teda puudutasin, kukkus ta Püha Vaimu väe all maha.
Sel päeval algas mu teenistus.
Inimesed ütlesid: "Tule meie noortegruppi, meie kirikusse, jne."
Sa oled 16 a nooruk. Sa pole näinud kedagi Vaimus kukkumas.
Sa kukud Vaimus. Seejärel palvetad inimeste eest ja
ja nemad kukuvad Jumala ligiolus.
Mida sa mõtlesid?
Võidmine oli nii võimas.
Kui oleksin läinud kööki, oleks seal ka inimesed kukkunud.
Ka meeste WC-s oli inimestel raske püsti seista.
Läksin läbi surnuaia ja vanad inimesed kukkusid Vaimus.
Jutlustasin episkopaalkirikus ja kõik inimesed kukkusid Vaimus.
Hetke pärast räägime erilisest märgist, mille Jumal Peterile andis.
Ta on 37 aastat õppinud tundma Vaimu tegevust.
Ta oskab sulle väärtuslikku nõu anda. Vaata saadet kindlasti edasi.
Me naaseme varsti saatesse.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses Kristuses üheks,
kogeme Jumala liikumist, mida pole varem olnud.
Kui tahad kogeda Jumala Vaimu vägevat puudutust,
Jumala armastuse ja väe puudutust,
siis ava meie koduleht ja uuri rohkem ühest uuest inimesest.
Naaseme saatesse "See on üleloomulik!"
Siin Sid Roth ja Peter Gammons.
Hämmastav, millise anni on ta Jumalalt saanud.
Mul on au olnud kohtuda Katrhyn Kuhlmaniga.
Nii palju imesid kui tema teenistuses ei ole ma kuskil näinud.
Terve saal oli kaasa haaratud.
Olen küsitlenud inimesi, kes said seal 20-40 aastat tagasi terveks,
ja nad on siiani terved.
Sinul on aga eriline tunnustähe and.
Sageli seab ta ritta 45 kurttumma
ja sageli saavad nad kõik terveks.
Kuidas sa selleni jõudsid?
Palusin Jumalalt erilist tunnustähte,
mida uskmatud ei saaks salata.
See on messiaanlik ime, sest ka Jeesus tegi seda.
Ütlen inimestele: "Kui nad ei tervene, siis ei pea te uskuma.
Kui aga tervenevad, siis peate."
Sellistel puhkudel võtavad tuhanded Kristuse vastu.
Annan evangeelsete ürituste käigus teada, millisel õhtul
ma kurttummade eest palvetan.
Vahel tulevad kohale terved kurttummade koolid.
Mis neist koolidest pärast saab? Kuuljate koolid?
Üks naljakamaid lugusid juhtus Zimbabwes.
Jumal tervendas seal viis kurttumma poissi.
Järgmisel päeval teatas pastor, et nad ei saanud terveks.
Küsisin: "Kuidas nii? Nad rääkisid ja kuulsid ju?"
Ta vastas: "Ma esitan neile küsimusi, aga nad ei vasta."
Ütlesin: "Muidugi, nad kuulevad ju sõnu esimest korda.
Neid peab nagu väikelast rääkima õpetama.
Nad ei mõista, sest nad pole kunagi enne kuulnud."
Aasta pärast läksin tagasi ja ta oli nad kõik rääkima õpetanud.
Kujutage ette kedagi, kellele on sulatina kõrva läinud.
Pole ühtki aparaati, mis teda aitaks. Räägi sellest.
Palvetasin inimeste eest, nii nagu Jeesus seda tegi.
"Mis juhtus?"
Mees: "Olen mehaanik. Parandasin masinat ja kuum tina
sattus kõrva ning hävitas kogu sisekõrva."
See on kohutav.
Jah. Ütlesin inimestele, et siin ei ole vaja tervendada.
Siin on vaja loovat imet.
Korraga kadus mu sõrm mehe kõrva.
Taasta hävinud osa kõrvast.
Äkki tundsin, nagu väike hiir jookseks mehe pea sees.
Tundsin seda oma sõrmega. Miski lükkas mu sõrme välja.
Mis su sõrme lükkas?
Jumal taastas tema kõrva. Seal oli enne tühjus.
Ta taastas ka tema trumminaha, ma ei saanud enam sõrme kõrva panna.
Kõrv oli selline, nagu peab.
Ta kordas kõike järele, mida talle kõrva sosistasin.
Sa näed seda pidevalt, kuidas kurdid saavad kuuljaks.
See on imeline tunnustäht, mida Jumal on sulle andnud.
See puudutab ka sind, kui sa näed, mida Jumal on teinud.
Jah. Mõned inimesed ei suuda juhtunut uskuda.
Minu jaoks on see igapäevane asi.
See on minu elus tavalisem kui soojad eined.
Jumal on sind veel kutsunud ka rääkima ilmutusi.
Ma ei ole enne midagi sellist kuulnud.
Näiteks seostad sa Jumala heebreakeelsed nimed ja
ja esitad seda progressiivse ilmutusena Jumalast.
Räägi sellest lähemalt.
Mul on õpetus nimega El Shaddai.
Jumal ilmutab ennast Piiblis samm-sammult, just sellises
järjestuses on meil vaja teda tundma õppida.
Teoloogiakoolides õpetatakse, et 1. Moosese autoreid oli
võib-olla rohkem kui üks: üks rääkis Elohimist, teine Jahvest.
Jumal aga ilmutas end esmalt kui Elohim - loov Jumal.
Seejärel ilmutab Jumal end 1. Moosese 2. peatükis
kui Jahve - armastav Lunastaja.
Kui Jumal loob mehe ja naise, siis muudab Ta ka oma nime:
Temast saab Jahve, Lunastaja.
Juba enne inimese langemist esitleb Jumal end kui lahendust.
Nüüd saab inimene Temaga kui armastava Lunastajaga
väga lähedalt suhelda.
Siit tuleneb üks erinevus.
Kurat kasutab Jumalast rääkides alati nime Elohim.
Ka Iiobi ja tema sõprade kõneluses oli Jumala nimi Elohim.
Paljud usuvad Jumalat, kuid nad ei tunne Jahvet.
Me peame Teda isiklikult tundma.
Uskmatud ütlevad, et nad usuvad Jumalat.
Jah, nad usuvad Elohimi, kuid mitte Jahvet.
Siis ilmutab Ta end kui Adonai, mis tähendab Issand.
Jumal on Issand.
See aga ei tähenda, et ta valitseb meid kui türann.
Uks Kuradile on suletud, sest Jumal sekkub meie ellu siis,
kui me Talle alistume ja Talle võimaluse anname.
Seega järgmine samm on alistumine.
Kui tema on meie Issand, siis ilmutab ta end kui
El Shaddai - ülikülluslik Jumal,
Jumal, kes varustab meid külluslikult.
Paljudele kristlastele meeldib El Shaddai.
Nad soovivad, et Jumal teeks neid rikkaks, õnnistaks küllusega.
Enne aga tuleb üks teekond läbida.
Aabraham läbis selle teekonna.
Ta kohtub Elohimiga ja õpib teda tundma.
Ta nimetab Jumalat Jahveks ja Jumal ilmutab talle end.
Ta alistub talle kui Issandale ja ütleb Talle Adonai.
Jumal ütleb talle: "Nüüd ma olen El Shaddai."
Aabrahami poeg Iisak nimetab Jumalat El Shaddaiks.
Ilmselt õpetas Aabraham oma pojale, et Tema on Jumal, kes varustab.
Kui Peter seda ilmutust jagab, siis see pole lihtsalt õpetus.
Ta on seda kõike ise näinud ja kogenud.
Kui ta räägib Jumalast kui El Shaddaist, siis juhtuvad imed.
Jääge meiega.
Naaseme varsti saatesse.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juudi juuri.
Külasta lehekülge: www.sidroth.org
Naaseme saatesse "See on üleloomulik!"
Siin Sid Roth ja Peter Gammons. Peter rääkis mulle, kuidas
sulgeda uks kuradile. Ta räägib sellest kohe ka teile.
Jumal rääkis mulle: "kurat ei saa sind minu territooriumil röövida,
selleks peab ta sind oma alale saama."
Kuradi ala on hirm, kahtlus, uskmatus. Kui me käime usus ja
sõnakuulelikkuses, ei saa kurat meid röövida.
Saatan üritab meid meelitada sinna, kus tal on õigus meid röövida.
ja kus Jumalal ei ole õigus teda peatada.
Me elame vaimulikus sõjas ja peame oskama ukse kuradile sulgeda.
Kui kurat räägib Jumalale Iiobist, vastab Jumal: "Vaata, ta on sinu."
Mõned arvavad, et Jumal andis Iiobi kuradile üle.
Jumal ei anna oma lapsi kuradile. Ta ütles: "Vaata,"
mis tähendab: "Ta on juba sinu käes."
Kuidas nii?
3. ptk 25. salmis on kirjas: "Mida ma kartsin, see tabas mind."
Meie hirm, usk ja sõnad on kuradi jaoks uks meie ellu.
Ta kasutab meie vastu vaimulikku seadust.
Ta tunneb seadust?
Jah, ta ei ole üksnes valetaja, vaid ka seadusetundja.
Ta läheneb seaduslikul pinnal, sest ta teab, et Jumal on õiglane.
Ma kõnelesin sellest Londoni kirikus Kensington Temple.
Pastor ütles mulle pärast, et ta pidi seda kuuldes toolilt kukkuma.
Järele mõeldes veendus aga aina enam selle tõesuses.
Ütlesin talle: "Jumal on õiglane, ja seda isegi kuradi suhtes."
Kurat teab seda ja kasutab seadust usklike röövimiseks.
Seetõttu ma kirjutan raamatuid ja jutlustan palju, et näidata
inimestele, kuidas uks kuradile sulgeda ja röövimine peatada.
Peter, veel sinu prohvetiannist. Sa prohveteerid täpselt
riigijuhtidele ja see muudab nende elu.
Too mõni näide.
Kui Filipiinide president oli veel ülikooli õppejõud, tuli ta
ühele teenistusele, kus ma kõnelesin, ja ma prohveteerisin
talle, et temast saab Filipiinide president.
Prohveteerisin talle 6 tundi järjest, mis tal teha tuleb.
Kuu aja pärast sai temast senaator,
siis asepresident ja seejärel juba president.
Kord helistas mulle Hondurase president ja ütles:
"Meil on kriis. Õpetajate streik on kestnud kaks kuud.
Kas sa saaksid meile appi tulla?"
Vastasin talle, et tulen kohe. Kohtusingi temaga.
Kohal oli ligi 30 telekaamerat ja uudistereporterid.
Jumala Vaim tuli üle minu. Prohveteerisin õpetajatele,
milline on selle streigi mõju lastele ja kogu rahvale.
Nad peavad Hondurase laste tulevikule mõtlema.
Õpetajate ametiühingu esindaja tõusis püsti ja ütles:
"Oleme nõus." See uudis jõudis pärast kahekuulist
streiki Hondurase ajalehtede esikülgedele.
Vähem kui 24 tunni pärast olid õpetajad jälle tööl.
Trinidadis kaotas peaminister valimised.
Ta soovis minuga kohtuda.
Öö enne seda rääkis Jumal mulle, mida ma pean sellele mehele ütlema.
Viis punkti olid eriti tähtsad.
Järgmisel päeval kohtudes ütlesin talle: "Aitäh!"
Ma ei osanud midagi muud öelda.
Ta ei saanud aru, mille eest ma teda tänan.
Vastasin: "Sinu pärast ei saanud ma öösel magada."
Selgitasin: "Jumal andis mulle öösel sõnad, mida sulle öelda.
On viis asja, mida sa pead tegema."
Ei tea, mida ta arvas, aga ta palus kõigil teistel lahkuda.
Ütlesin talle need viis punkti edasi ja pisarad tulid talle silma.
Ta rääkis: "Kui ma valimised kaotasin, lubasin ma Jumalale
viis asja, mida ma teeksin, kui mind uuesti valitaks.
Ja praegu kuulsin sinult seda sama."
Mõni kuu pärast seda kohtumist eemaldas Kongress valimised
võitnud peaministri ametist ja temast sai jälle peaminister.
Sa õpetad ka rahast. Sul on 200 punktist koosnev ilmutus,
sellest, kuidas finantsiliselt edukam olla.
Jumal on andnud Peterile imelised ilmutused.
Räägi meile, mida Jumal ütles mõned aastad tagasi Ameerika kohta.
Jah. Mõned inimesed ütlevad, et Piibel on keeruline.
Ei ole. Üks ja sama kordub 1. Moosese raamatust kuni
Ilmutuse raamatuni.
Esmalt peame mõistma, miks Aadam kõik kaotas.
Kuidas ta langes?
Kui sa võtad, mida Jumal ei ole sulle andnud, on kuradil õigus
võtta see, mida Jumal on sulle andnud.
Sama printsiip kordub kogu Piiblis. Printsiip ukse sulgemisest kuradile.
Oled öelnud, et Ameerika on needuse all.
Issand rääkis 2005. a: "Minu armastatud riik on needuse all,
sest mu rahvas ei ole ustav kümnise ja ohvriga."
Mulle meenus salm: "See rahvas on needusega neetud."
Jumal rääkis seda kurval viisil, see pole Tema valik.
Kuid Ta ei saa teisiti, sest Ta on õiglane Jumal.
Jumal ütles, et riiki tabab finantskriis. Kuulutasin sellest.
Jumal käskis mul oma maja ära müüa.
Teised aina ostsid, aga mina müüsin oma maja buumi tipul.
See on imeline lugu.
Sa käskisid ka teistel koguduses seda teha ja nad teenisid varanduse.
Uskumatu lugu! Käskisin inimestel aktsiad ja osakud maha müüa.
Sest neid haldavad ettevõtted raiskavad kogu raha ja laostuvad.
Ma nimetasin ka neid firmasid, kõiki neid tabaski pankrot.
Mida peaksid inimesed praegu oma rahaga tegema. Mida Jumal räägib?
Kõige olulisem on olla ustav kümnise ja ohvri maksmises, sest
käes on lõpuajad. Mul ei ole sõna, et ajad lähevad paremaks.
Usun, et elame lõpuaegadel ja Piibel ütleb selle kohta, et
kullakotist ei piisa leivakääru ostmiseks.
Mul on häid sõnumeid. Olen nõus, et ajad ei lähe paremaks, aga
need lähevad paremaks minu ja sinu jaoks.
Jumal soovib, et sa oleksid edukas Tema kuningriigi pärast.
Kuula viimast osa: Tema kuningriigi pärast.
Raha ei tähenda midagi. Lähedane suhe Jumalaga
Jeesuse kaudu tähendab aga kõike.
Ma ei ole mitte kunagi näinud õiget hüljatuna ega tema lapsi
leiba kerjavat. Mitte kunagi.
Järgmise nädala saates:
Saatekülaline kogeb kõiki imesid, millest Piibel räägib.
Tuhanded, kes tema saladusi tundma õpivad, kogevad sama.
Tõlge: Merle Ajaots